Na temelju članka 26. stavka 3. Zakona o sustavu strateškog planiranja i upravljanja razvojem Republike Hrvatske (NN br. 123/17 i 151/22), članka 11. stavka 2. Uredbe o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave (NN br. 37/23) i članka 48. Statuta Općine Tovarnik („Službeni vjesnik“ Vukovarsko – srijemske županije br. 3/22 i 9/25), Načelnik Općine Tovarnik dana 19. rujna 2025.godine, *donosi*

**ODLUKU**

**o usvajanju Provedbenog programa Općine Tovarnik za razdoblje 2025. - 2029.godine**

**I.**

Ovom Odlukom se donosi Provedbeni program Općine Tovarnik za razdoblje 2025. – 2029.godine (u daljnjem tekstu: Provedbeni program). Provedbeni program jedinice lokalne samouprave je kratkoročni akt strateškog planiranja povezan s višegodišnjim proračunom kojeg općinski načelnik, donosi u roku od 120 dana od dana stupanja na dužnost, a odnosi se na mandatno razdoblje te opisuje prioritetne mjere i aktivnosti za provedbu ciljeva iz povezanih, hijerarhijskih viših akata strateškog planiranja od nacionalnog značaja i od značaja za jedinice lokalne i područne samouprave.

**II.**

Provedbeni program objavit će se u „Službenom vjesniku“ Vukovarsko-srijemske županije te na službenim web stranicama Općine Tovarnik i dostupan je javnosti u skladu sa odredbama Zakona o sustavu strateškog planiranja.

**III.**

Ova Odluka stupa na snagu danom donošenja, a objavit će se u „Službenom vjesniku“ Vukovarsko-srijemske županije te na službenim web stranicama Općine Tovarnik.

KLASA: 024-10/25-01/01

URBROJ: 2196-28-03-25-3

Tovarnik, 19. rujna 2025.godine

**NAČELNIK OPĆINE TOVARNIK**

Anđelko Dobročinac, dipl. ing.